Here is a page extracted from Wikipedia that may contain CSS, HTML, and a lot of unformatted text.

Title: Paye
Content: Paye, en as vals de l'alta Cinca en a comarca de Sobrarbe, ye un apelativo familiar con que a persona se nombra el  propio agüelo. El suyo equivalent en femenino ye maye. S'emplega de traza apaicida a como en a resta de Sobrarbe, Ribagorza y Tierra Plana se fa marchar a parola «yayo» y «yaya», y como se fa con «lolo» y «lola» en Viello Aragón.

L'emplego de «paye» y «maye» ye extensament documentau en belsetán, en chistabín, y en es parlaches de la Comuna y Saravillo que i son en mel medio.

L'anyo que se van morir paye y maye.
Quan le'n voi preguntar a paye no s'acordaba.
Ta la guerra que se'n vayó paye fue en Cuba.

S'emplega por un regular como formula afectuosa pa referir-se a l'agüelo propio, el d'uno, pero bella vez (las menos) puede sentir-se aplicau a qualsiquier agüelo, en un sentiu que podría contar-se como sinonimo de parentesco con «agüelo»:

Qué-me-sé-yo si a'l paye le debrá de fer guaire gracia!

Por lo más común «maye» y «paye» va siempre sin articlo adebant, como tamién lo'n va atros apelativos familiars afectuosos en aragonés, como «papá» y «mamá» y en atros puestos «yayo» y «yaya». Manimenos, quan s'emplega pa referir-se a es agüelos d'otri, alavetz puede llevar-ne (veiga-se l'eixemplo d'antes).

Referencias

Se veiga tamién 

 Pai.
 Padrino.
 Chermano.
 Suegro.
 Tío.
 Sobrino.

Apelativos de familia en aragonés
Aragonés belsetán
Aragonés chistabín